|  |  |
| --- | --- |
| **DEPARTMENT OF HEALTH SERVICES**Division of Medicaid ServicesF-01205JH (02/2017) | **STATE OF WISCONSIN** |
| **TUS NEEG KOOM HAUV IRIS TXOJ KEV KAWM: YUS YOG TUS TSWJ TXOJ KEV TU YUS TUS KHEEJ****IRIS PARTICIPANT EDUCATION: SELF-DIRECTED PERSONAL CARE** |
| **COV LUS QHIA:** | Daim ntawv no yog muab siv ua qhov lees paub tias tau ua raws li IRIS Qhov Kev Pab Cuam rau tus neeg uas koom rau txoj kev kawm. Qhov ua kom tiav daim ntawv no tsis yog ib qhov kom yuav tsum tau ua los ntawm Wisconsin State Statute; tab sis li cas los, qhov ua kom tiav daim ntawv no yog ib qho uas IRIS SDPC Qhov Kev Pab Cuam txoj cai hais kom yuav tsum tau ua. IRIS SDPC Tus Kws Tu Neeg Mob (Nurse) yuav tsum lees paub tias nws tau saib daim ntawv no lawm thiab. |
| **LUS CIM:** | **Tas nrho cov ntaub ntawv yuav tsum muab khaws cia rau hauv tus neeg koom cov ntaub ntawv keeb kwm uas khaws tseg (record) thiab yuav tsum muab kom tau rau DHS thaum hais kom muab.** |
| 1. Kuv tau tham txog cov kev tu uas kuv nyiam thaum ua daim ntawv uas hais txog My Cares nrog SDPC Tus Kws Tu Neeg Mob thiab kuv pom zoo rau cov kev tu uas tau muab teev cia. Kuv to taub tias kuv yuav tau txais ib daim ntawv ua tshiab ntawm My Cares txhua xyoo, los yog sai dua yog hais tias tus RN rov qab txheeb xyuas txog kuv cov kev xav tau.
 |
| 1. Kuv to taub tias yog hais tias tam sim no kuv ua ntawv mus rau Medical Assistance Personal Care (MAPC) ib lub chaw ua hauj lwm kom them nyiaj rau cov kev tu tus kheej, kuv yuav tsum tso tseg txhob ua ntawv kom them nyiaj rau thaum hnub ua ntej daim hom phiaj rau kev tu no pib ua hauj lwm. Kuv yuav tsis mus nrhiav cov kev pab los ntawm lwm lub chaw ua hauj lwm uas muab kev tu tus kheej thaum lub sij hawm uas tau txais qhov Yus Yog Tus Tswj Txoj Kev Tu Yus Tus Kheej (Self-Directed Personal Care) peev nyiaj pab.
 |
| 1. Kuv to taub tias kuv yuav tsum qhia rau kuv tus SDPC Tus Kws Tus Neeg Mob paub yog kuv muaj feem tau txais lwm yam Kev Pab Tu Hauv Tsev (Home Health Service) xws li **Kev Pab Tu Cov Neeg Mob Hnyav** (**Hospice), Kev Noj Qab Haus Huv Hauv Tsev (Home Health) los yog Tus Kws Tu Neeg Mob Cov Kev Pab Tu (Private Duty Nursing)**. Kuv to taub tias yog kuv xav tau tus kws tu neeg mob cov kev pab tu (skilled nursing care) thiab muaj Medicare kuv yuav ua ntawv tsis tau mus rau SDPC thiab Kev Noj Qab Haus Huv Hauv Tsev /Tus Kws Tu Neeg Mob cov kev pab tu (Home Health/Skilled Nursing care) kom them nyiaj ob qho tib si tib lub sij hawm. Yuav muab kuv cov kev pab ntawm SDPC tso nyob nres tos kom txog rau thaum kuv qhia rau kuv tus SDPC Tus Kws Tu Neeg Mob paub txog ntawm hnub tas kuv qhov Kev Noj Qab Haus Huv Hauv Tsev /Tus Kws Tu Neeg Mob cov kev pab tu (Medicare).
 |
| 1. Yuav kom tau txais SDPC, kuv pom zoo rau Cov Kev Tsom Kwm Tuaj Saib Xyuas (Oversight Visits) raws li tau pom zoo nyob hauv daim hom phiaj uas muab kev tu (care plan) no. Yog hais tias muab cov kev tuaj saib xyuas no ua tsis tiav, yuav muab SDPC cov kev pab tso nyob nres tos los yog yuav tsis muab cov kev pab mus ntxiv lawm. SDPC Cov Kws Tu Neeg Mob yuav tsum tuaj saib xyuas kuv txhua-txhua 60 hnub los yog raws li cov sij hawm uas tau pom zoo los ntawm kuv, kuv tus SDPC Tus Kws Tu Neeg Mob thiab tus kws kho mob. SDPC Tus Kws Tu Neeg Mob yuav tuaj saib tau ntau tshaj no raws li yuav tau ua kom paub tseeb tias tau muab ib daim hom phiaj tu mob uas muaj kev kaj huv. Yog tau thov kom muaj ib qho txawv rau ntawm lub sij hawm uas tau teem tseg cia tuaj saib no:
* Kuv yuav qhia rau kuv tus SDPC Tus Kws Tu Neeg Mob paub thaum muaj ib qho kev pauv twg ntawm kuv tus mob uas yuav cuam tshuam rau txoj kev pab tu kuv tus kheej uas kuv xav tau.
* Kuv tus SDPC Tus Kws Tu Neeg Mob yuav hu xov tooj rau kuv txhua-txhua 60 hnub kom paub tseeb tias Daim Ntawv Teev Cov Lus Qhia My Cares (My Cares Instruction Sheet) yeej muaj tej lus uas muab kho dua tshiab nyob ntawd thiab raug tas tib si.
 |
| 1. Kuv yuav qhia rau kuv tus SDPC Tus Kws Tu Neeg Mob paub yog hais tias kuv pauv qhov chaw nyob tshiab los yog tus xov tooj.
 |
| 1. Kuv to taub tias kuv ua ntawv tsis tau kom SDPC them nyiaj rau cov kev tu tawm sab nraud ntawm lub xeev tshwj tias ntshe yog kuv tau kev tso cai los ntawm ib tus kws tu neeg mob rau ib lub sij hawm ncua mus ntxiv xws li tawm mus ua hauj lwm (qhia ua ntej ib lub hlis). Tab sis li cas los, yog qhov kev tso cai rau tawm mus cuam tshuam rau cov kev txheeb xyuas kuv, cov kev tuaj saib xyuas kuv, thiab lwm yam, kuv yuav muaj kev tu ncua rau ntawm qhov uas tau txais cov kev pab. Yog hais tias kuv yuav tawm ntawm lub Xeev Wisconsin mus kuv yuav tsum qhia rau kuv tus kws tu neeg mob paub. SDPC yog lub Xeev Wisconsin Medicaid Card ib qho kev pab thiab yuav ua ntawv tsis tau kom nws them nyiaj rau thaum tawm ntawm Teb Chaws Meskas (USA) mus lawm.
 |
| 1. Kuv yuav tsum qhia rau kuv tus SDPC Tus Kws Tu Neeg Mob paub tsis pub dhau 24 xuaj moos thaum tau mus pw hauv tsev kho mob, mus nyob tsev laus, raug mus nyob hauv tsev kawg neeg los yog mus nyob hauv ib qhov chaw Muab Kev Pab Tu Mus Sij Hawm Ntev (Long Term Care). Kuv to taub tias kuv cov neeg ua hauj lwm hauv SDPC yuav tsis ua ntawv kom them nyiaj rau cov kev pab thaum lub sij hawm kuv mus pw hauv tsev kho mob los yog lwm qhov chaw.
 |
| 1. Kuv paub tias kuv cov nyiaj hauv SDPC yuav tsis nce ntxiv rau txoj kev pab tu mus sij hawm luv uas tej zaum kuv xav tau tom qab phais tus mob los yog vim los ntawm tau ib tus mob los yog raug mob ib lub sij hawm luv xwb. Kuv to taub tias kuv cov xuaj moos hauv PRN (raws li cov xuaj moos uas xav tau) yuav muab tso rau hauv daim hom phiaj (plan) no los mus them rau cov sij hawm uas xav tau kev pab ntxiv.
 |
| 1. Kuv tsuas uas ntawv kom them nyiaj rau cov xuaj moos uas tau tso cai los ntawm SDPC RN nkaus xwb thiab yuav ua ntawv tsis tau kom them nyiaj tshaj qhov nyiaj uas tau tso cai. Kuv to taub tias yuav muab tsis tau SDPC cov xuaj moos ntawm ib lub lim piam coj mus ntxiv rau ib lub lim piam tom ntej. Raws li DHS tsab cai, kuv cov neeg ua hauj lwm hauv SDPC yuav ua tsis tau txoj hauj lwm ntau tshaj 40 xuaj moos tauj ib lub lim piam (rau tas nrho IRIS cov kev pab uas muab los sib ntxiv). Kuv muaj lub luag hauj lwm los mus ua kom paub tseeb tias kuv cov neeg tu kuv ua hauj lwm thiab ua ntawv kom them nyiaj yog lawm.
 |
| 1. Yuav muab cov xuaj moos txhua lub lim piam rau kuv; yog hais tias kuv xaiv qhov los mus siv kuv cov xuaj moos txhua hnub, kuv yuav tsum muab cov xuaj moos no los faib rau cov hnub hauv ib lub lim piam (7). Kuv yuav hloov kuv cov xuaj moos hnub dhau hnub los tau tsuav yog kuv xyuas kom tsis txhob tshaj cov xuaj moos uas tau muab rau kuv txhua lub lim piam xwb.
 |
| 1. Kuv muaj lub luag hauj lwm rau txoj kev txais yuav kuv cov neeg los ua hauj lwm, muab kev cob qhia rau lawv thiab saib xyuas lawv ua hauj lwm. Kuv yuav cob qhia kuv cov neeg ua hauj lwm kom paub txog cov kev tu uas muab teev rau hauv kuv daim hom phiaj muab kev pab tu (care plan) thiab muab cov kev cob qhia xws li cov kev ua tib zoo ceev faj ua txoj hauj lwm xws li kev ntxuav tes kom zoo thiab siv hnab looj tes. Yog kuv xav tau kev pab ntxiv rau txoj kev cob qhia kuv cov neeg ua hauj lwm, kuv yuav nrhiav tswv yim pab los ntawm kuv tus SDPC Tus Kws Tu Neeg Mob.
 |
| 1. Yog thaum muaj ib qhov kev pauv ntawm kuv tus mob mus sij hawm ntev uas yuav ua rau muaj kev cuam tshuam rau cov lus qhia txog My Cares vim los ntawm qhov uas muaj ntau ntxiv los yog tsawg dua qub rau ntawm txoj kev xav tau los tu kuv tus kheej, thiab kuv tus SDPC Tus Kws Tu Neeg Mob txiav txim tias kuv tau muaj kev pauv mus sij hawm ntev rau ntawm kuv tus mob, ces yuav muab kuv daim hom phiaj (plan) los xyuas dua thiab hnub tas sij hawm siv tsis tau thiab cov xuaj moos uas tau tso cai kuj yuav pauv.
 |
| 1. Yog hais tias kuv muaj SDPC Ib Tus Neeg Sawv Cev (Representative), lawv yuav tsis ua ntawv kom them nyiaj rau txoj kev muab tus kheej cov kev pab tu. Yog thaum muaj pauv tus neeg sawv cev no, kuv yuav qhia rau kuv tus SDPC RN paub.
 |
| 1. Kuv to taub tias kuv yuav raug rho npe tawm uas yuav tsis yog raws li siab yeem los ntawm qhov uas Yus Yog Tus Tswj Cov Kev Tu Yus Tus Kheej (Self-Directed Personal Cares) thaum:
* Kuv txoj kev noj qab haus huv thiab kev nyob nyab xeeb yuav muaj teeb meem.
* Tau muab kuv txoj cai mus yuav tej kev pab tswj mus rau txoj kev tsis yog lawm. Piv txwv, qhov no muaj xws li tab sis kuj tsis yog tas rau kev ua txhaum txoj cai, muab lus tsis yog, tsis mob siab rau los yog ua tej ntaub ntawv yuam kev.
* Kuv tsiv mus nyob rau ib qhov chaw uas tsis muaj feem rau txoj cai tau txais kev pab lawm.
* Kuv tsis muaj raws li qhov muaj feem tau txais kev pab cov cai rau IRIS SDPC ntxiv lawm.
 |
| **Thov nco ntsoov teb kom tas phab ntawv uas kom kos npe rau.** |

|  |
| --- |
| Qhov uas kuv kos npe rau hauv qab no qhia tias kuv tus IRIS SDPC Tus Kws Tu Neeg Mob tau saib daim ntawv no thoob plaws nrog kuv thiab kuv muaj lub cib fim tau cov lus teb rau tas nrho kuv cov lus nug. Qhov uas kuv kos npe tseem qhia tau tias kuv to taub cov ntaub ntawv saum toj no raws li tau muab hais rau kuv. Kuv lees paub mus ntxiv tias txoj kev muab kuv Personal Cares Tool hloov kho ua lus dag yuav muab xam tau tias yog kev ua txhaum cai raws li Wisconsin State Statute § 49.49 thiab yuav raug nplua thiab yuav tau mus nyob nkuaj ntev txog 6 lub xyoos thiab/los yog $10,000 tauj ib zaug ua txhaum.Kuv to taub tias yog kuv muaj lus nug rau yav tom ntej uas hais txog kuv cov luag hauj lwm raws li yog ib tus neeg koom rau hauv IRIS SDPC qhov kev pab cuam, tias kuv nug tau kuv tus IRIS SDPC Tus Kws Tu Neeg Mob. Qhov uas kuv kos npe tseem qhia tau tias kuv to taub tias yog kuv tsis ua raws li IRIS cov cai, tej zaum yuav tau hais kom kuv tawm ntawm IRIS qhov kev pab cuam mus. |
| **KOS NPE** – Tus Neeg Koom Rau Kev Pab Cuam | Hnub Kos Npe |
|  |  |
| **KOS NPE** – Tus Neeg Sawv Cev Raws Cai (Yog muaj) | Hnub Kos Npe |
|  |  |
| Qhov uas kuv kos npe rau hauv qab no qhia tias kuv tus kheej tau saib daim ntawv no ua ke nrog tus neeg koom rau kev pab cuam thiab/los yog tus sawv cev raws cai thiab tau muab lub cib fim rau lawv nug tej lus nug uas lawv muaj.  |
| **KOS NPE** – IRIS SDPC Tus Kws Tu Neeg Mob | Hnub Kos Npe |
|  |  |
| Thov kos rau ib qho hauv qab no: |
| [ ]  Kev Cob Qhia Thawj Zaug (Initial Orientation) |
| [ ]  Kev Mus Saib Txwm Xyoo (Annual Visit) |
| [ ]  Kev Muab Cov Ntaub Ntawv Los Xyuas Dua thiab Kho Rau (Record Review Remediation) |